Source: http://ec.europa.eu/civiljustice/serv_doc/serv_doc_spa_hu.htm
Timestamp: 2017-01-17 01:04:58
Document Index: 16886906

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Európai Bizottság - Európai Igazságügyi Hálózat - Iratok kézbesítése - Spanyolország
Utolsó frissítés: 13-06-2006
Iratok kézbesítése - SpanyolországAz oldal tartalma elavult. Már megkezdtük a szöveg frissítését. Az aktualizált tartalom az európai igazságügyi portálon lesz elérhető.
Mit jelent az „iratkézbesítés” jogi fogalma gyakorlati értelemben? Miért vonatkoznak külön szabályok az iratok kézbesítésére? 2.
Kinek a feladata egy irat kézbesítése? 4.
A gyakorlatban rendesen hogyan történik egy irat kézbesítése? 5.
Mi történik akkor, ha különleges esetben a címzettnek személyesen történő kézbesítés nem lehetséges (például mert nem tartózkodik otthon)? 6.
Van-e írásos bizonyíték arra, hogy egy iratot kézbesítettek? 7.
Mi történik akkor, ha valami hiba folytán a címzett nem kapja meg az iratot, vagy a kézbesítés nem jogszerűen történik (például az iratot egy harmadik félnek kézbesítik)? Ennek ellenére az irat kézbesítését érvényesnek lehet tekinteni (például a jogsértést orvosolni lehet), vagy az irat kézbesítésére ismételt erőfeszítést kell tenni? 8.
Kell-e egy irat kézbesítéséért fizetni, és ha igen, mennyit? Egy bírósági irat megküldése nem azonos egy levél feladásával. Ha valaki
egy bírósági eljárásban peres fél, akkor szükségszerűen különféle iratokat
kell a vele perben álló félnek megküldenie, és más iratokat kell megkapnia.
Ez a védekezési jog megfelelő biztosításának egyetlen módja, mivel arra az
alapfeltevésre épül, hogy az eljárás létezése ismert. Jogi értelemben ez a
felek és a bíróság által készített iratok és az eljárással kapcsolatos bírói
rendelkezések kézbesítését jelenti.
Elvileg a bíróság által kibocsátott első értesítés a bíróság előtti
megjelenésre vonatkozó utasítás vagy idézés, amely a másik felet az eljárás
megkezdéséről tájékoztatja. Ezt maga a bíróság közli a bírósági titkár
irányításával egy a bíróság által alkalmazott tisztviselő közbenjárásával,
aki az alperes vagy az eljárásban más minőségben részt vevő személy lakhelyén
személyesen jelenik meg.
A kézbesítésre
nem csak az eljárás megkezdésekor van szükség, de annak több más szakaszában
is, és az a képviselt felekre és a bíróság előtt megjelenni köteles, nem
képviselt felekre (tanúk, szakértők stb.) egyaránt vonatkozik.
Spanyolországban maga a bíróság feladata, hogy az iratokat kézbesítse,
továbbítsa a bírói rendelkezéseket, valamint a feleket és az eljárásban
érintett többi személyt értesítse határozatairól.
Ha a feleket
más képviseli (rendesen a feleket a bíróságon egy ügyvédnek – procurador – kell képviselnie, aki
kellő felhatalmazást kapott arra, hogy az eljárást tárgyaló bíróságon
eljárjon; a jogi képviselet nem kötelező azon szóbeli eljárások esetében,
amelyekben a vitatott összeg nem haladja meg a 900 eurót, és a fizetési
meghagyással kapcsolatos eljárások kérelmezésekor), akkor minden iratot a fél
képviselőjeként eljáró ügyvéd vesz át és ír alá. E képviselet hiányában az
iratokat közvetlenül az érintett személynek kézbesítik.
1. Mit jelent az „iratkézbesítés” jogi fogalma gyakorlati értelemben? Miért vonatkoznak külön szabályok az iratok kézbesítésére?
Ahogy Angliában
sem, Spanyolországban sem tesznek különbséget a francia „notification” (az a forma, amivel egy irat tartalmát tájékoztatás
céljából közlik egy személlyel) és „signification”
(a bírósági végrehajtó vagy kézbesítő által végzett kézbesítési eljárás
elnevezése) fogalma között. A felek iratainak közlése a többi féllel és a
bírói rendelkezések kézbesítése minden esetben a bíróság által az ún. „actos
de comunicación judicial”
(bírósági kommunikáció) segítségével történik a bírósági titkár
irányításával, aki e kézbesítés megfelelő szervezéséért felelős. Ezeket az
iratokat ténylegesen maga a bírósági titkár kézbesíti vagy egy általa
kijelölt tisztviselő, az alábbi módok egyikén:
Az iratokat az ügyvéden keresztül
kézbesítik, ha az eljárásban e jogi képviselő által képviselt
személyeknek címezett iratokról van szó.
A kézbesítendő iratokat postai úton,
táviratban vagy bármely olyan technikai eszköz segítségével továbbítják,
amely megbízhatóan igazolja az átvételt, az átvétel időpontját és az
irat tartalmát.
A bírósági titkár vagy az általa kijelölt
tisztviselő a címzettnek személyesen adja át a kézbesítendő határozat, a
bíróság által neki címzett végzés vagy az idézés teljes másolatát.
Amennyiben a címzett lakhelye ismeretlen
(ez esetben a címzettre kötelezően rá kell keresni a különféle létező
nyilvántartásokban, amelyek közül többet elektronikus úton maga a
bíróság is elérhet), az értesítést a bíróság ajtajára helyezett
értesítés útján kell megtenni (ezeket az értesítéseket a felperes
kérésére a hivatalos közlönyben vagy más médiumokban is közzé lehet
tenni). Kivételt képeznek ez alól azok az ítéletek, amelyeket az autonóm
közösség hivatalos közlönyében is közzé kell tenni a bíróság épületében
történő kihelyezésük mellett.
Nem minden a
bíróság által kibocsátott, eljárással kapcsolatos rendelkezés egyenértékű, és
különbséget kell tenni közöttük céljuktól függően, például:
Egy határozat, jogi intézkedés vagy eljárás
közlését célzó iratok.
Felszólítás megjelenésre, melynek célja a
címzett tájékoztatása arról, hogy a bíróság előtt meg kell jelennie,
hogy a megjelölt határidőn belül eljárjon.
Idézés, amely a címzettet nem egy
határidőről, hanem arról a helyszínről, dátumról és konkrét időpontról tájékoztatja,
ahol, illetve amikor a bíróság előtt meg kell jelennie, és az idézésben
megjelölt célból el kell járnia.
Végzés, amely a jognak megfelelően valami
megtételére vagy az attól való tartózkodásra utasítja a címzettet.
Nem állampolgároknak, hanem tulajdonos-,
kereskedelmi, szállítási és részletvásárlási szerződés-nyilvántartásokat
vezető hivatalnokoknak, közjegyzőknek, kereskedelmi ügynököknek vagy a
bíróság által alkalmazott tisztviselőknek címzett felszólítások. E
felszólítások bizonyítványok benyújtására, bizonyíték nyújtására vagy
bármely, az illetékességi körükbe tartozó cselekvés végrehajtására
Hivatalos kommunikáció nem bírói
hivatalokkal és az előző bekezdésben nem említett tisztviselőkkel.
Ezek a bírósági
iratokra irányadó különleges szabályok azért indokoltak, mert ezen iratok nem
pusztán formális követelmények, hanem annak biztosítására szolgáló eszközök,
hogy az eljárásban részt vevő feleknek, valamint azoknak, akiknek részt kell
venniük az eljárásban vagy abban részt vehetnek, törvényes jogai és érdekei a
hatékony bírói védelemhez való alapvető jog és a mindenki számára
biztosítandó jogi képviselet elve alapján védelmet élvezzenek, mivel e jog
gyakorlása azon a feltételezésen alapul, hogy az eljárás létezése ismert.
Valamennyi az
eljárás részét képező lényeges irat tartalmát mindazok tudomására kell hozni,
akik az eljárásban érintettek, akikre az eljárásban hivatkozás történik,
illetve akik a károkozást megelőzhetik. Ennélfogva:
A bírósági döntésekről és a bírósági titkár
által hozott szervezési intézkedésekről mindazokat értesíteni kell, akik
az eljárásban részt vesznek.
A bíróság utasítására a folyamatban lévő
eljárásról is értesíteni kell azokat, akiket az ügyiratok szerint a
jogerős ítélet érinthet. Egy ilyen iratot ugyanazon feltételek mellett
kézbesítenek, amikor a bíróság tudomására jut annak ténye, hogy a felek
az eljárást csalás céljára használják fel.
A jog által megállapított esetekben
harmadik feleket is értesítenek.
3. Kinek a feladata egy irat kézbesítése?
A bírósági iratokat mindig a bíróság kézbesíti a bírósági titkár irányításával, aki e szolgáltatás megfelelő szervezéséért felelős. Az iratokat a gyakorlatban maga a bírósági titkár vagy egy általa kijelölt hivatalnok kézbesíti. Rendes esetben a hagyományosan „agentes judiciales” (bírósági végrehajtók), de 2004 óta „funcionarios del cuerpo de auxilio judicial” (bírósági segédtisztviselők) néven ismert tisztviselőket jelölik ki az olyan iratok, mint az értesítések, idézések, megjelenésre vonatkozó felszólítások vagy végzések, a polgári perrendtartásban (1/2000 számú törvény) előírt módon történő kézbesítésére.
Az értesítésnek nem az egyetlen módja a bírósági segédtisztviselő által történő kézbesítés. Más módszerek is alkalmazhatók, úgymint a postai út, a távirat vagy a törvényes képviselőn keresztül történő kézbesítés.Az iratokat Spanyolországban ennek megfelelően a következő módon lehet kézbesíteni:Ügyvéden keresztül az eljárásban e jogi képviselő által képviselt személyeknek címzett iratok esetében. Az ügyvéd általi képviselet minden esetben szükséges, kivéve azokat a szóbeli eljárásokat, amelyeknél a követelés nem haladja meg a 900 eurót, fizetési meghagyással kapcsolatos eljárások kérelmezésekor, csődeljárások során, amikor a bíróság előtti megjelenés a követelések benyújtására vagy a hitelezők gyűlésének összehívására korlátozódik, a költségmentességre vonatkozó döntések elleni kifogásokkal kapcsolatos ügyekben, és amikor a meghallgatás előtt sürgős intézkedésre van szükség. Míg a jogi képviselő meghatalmazása érvényes, az idézéseket, a megjelenésre vonatkozó felszólításokat, a végzéseket, ahogy minden más iratot, beleértve az általa képviselt félre vonatkozó ítéleteket is, az ügyvéd írja alá és veszi át az eljárás során egészen addig, amíg az ítéletet végre nem hajtják. E cselekvések ugyanolyan erővel bírnak, mintha a jogi képviselőt felhatalmazó személy közvetlenül járna el. Ugyanakkor a jog értelmében nem kérheti, hogy a bíróság közvetlenül vele kommunikáljon. A kézbesítendő iratokat postai úton, táviratban vagy bármely más olyan technikai eszköz segítségével továbbítják, amely megbízhatóan igazolja az átvételt, az átvétel időpontját és az irat tartalmát. A bírósági segédtisztviselő átadja a címzettnek a kézbesítendő határozat, a bíróság által neki címzett végzés vagy idézés, illetve a megjelenésre való felszólítás teljes másolatát. Az idézés tartalmazza, hogy melyik bíróság adta ki a határozatot, és megjelöli a szóban forgó ügyet, valamint annak a személynek a nevét és címét, akinek a bírósági idézést, illetve megjelenésre való felszólítást kézbesíteni kell, annak célját, valamint azt a helyet, dátumot és időpontot, ahol, illetve amikor a beidézett személynek a bíróság előtt meg kell jelennie, illetve azt az időtartamot, amelyen belül az idézésnek megfelelően el kell járnia, figyelmeztetve minden esetben a jog szerinti következményekre. Az értesítésekre, idézésekre vagy a megjelenésre vonatkozó felszólításokra az érintett fél nem válaszolhat, illetve válasza nem jegyezhető fel, hacsak arra a bíróság kifejezetten utasítást nem ad. A végzések esetében az érintett személy válaszolhat, amit a jogi iratban röviden feljegyeznek. Amennyiben a címzett lakhelye ismeretlen (ez esetben a címzettre kötelezően rá kell keresni a különféle létező nyilvántartásokban, amelyek közül többet elektronikus úton maga a bíróság is elérhet), az értesítést a bíróság ajtajára helyezett értesítés útján kell megtenni (ezeket az értesítéseket a felperes kérésére a hivatalos közlönyben vagy más médiumban is közzé lehet tenni). Kivételt képeznek ez alól azok az ítéletek, amelyeket az autonóm közösség hivatalos közlönyében is közzé kell tenni a bíróság épületében történő kihelyezésük mellett. (Amennyiben az iratok kézbesítése az Európai Unió egyik tagállamából vagy tagállamába történik, a 2000. május 29-i 1348/2000/EK tanácsi rendeletet kell alkalmazni. Amikor Spanyolország átültette azt jogszabályaiba, áttevő intézményként az elsőfokú bíróságok titkárait jelölte meg, átvevő intézményként pedig a felsőbb bíróságok titkárait, illetve a közös értesítési szolgálatért felelős bírósági titkárokat. A kapcsolatfelvételhez, kérjük nézze meg Spanyolország igazságügyi térképét . Ugyancsak megtekinthető a polgári ügyek európai igazságügyi atlaszának weboldala, ahol e szervek pontosan fel vannak tüntetve.)
4. A gyakorlatban rendesen hogyan történik egy irat kézbesítése?
Olyan személy
esetében, aki eljárásban vesz, illetve vehet részt, ez a kézbesítési eljárás,
valamint az irat és az alkalmazott kézbesítés típusától függ:
Amikor egy iratot ügyvéden keresztül
kézbesítenek (más szóval, amikor a feleket képviselik), a következő
eljárásokat alkalmazzák. Az Ügyvédi Egyesület (SRCP) valamennyi, polgári
bíróságnak helyet adó bírósági épületben működtet egy iratátvevő
szolgálatot. Az eljárásban részt vevő felek által készített iratokat a
többi fél ügyvédeinek kézbesítik e szolgálaton keresztül és még mielőtt
az iratot a bírósághoz ténylegesen benyújtanák. Ebben az esetben a
szolgálat átveszi az iratot, és annak másolatát kézbesíti a többi
ügyvédnek. Ezt követően egy iratban feljegyzik a többi ügyvédnek
kézbesített másolatok számát és az ügyvédek számát. Ezután az iratot, a
kézbesítendő irat eredeti példányával együtt, a szolgálat továbbítja a
bíróságnak. Másrészről egy a bíróság által az ügyvédeknek kézbesítendő
irat esetében a határozat vagy idézés másolatát két példányban nyújtják
be, amelyek közül egyet az ügyvéd vesz át, a másikat pedig aláírva
ugyanazon szolgálaton keresztül visszaküldi a bíróságnak. Az irat
kézbesítését az átvétel dátumát követő napon kell befejezettnek
tekinteni. (E rendszer alól kivételt képeznek azok az iratok, idézések,
megjelenésre vonatkozó felszólítások és végzések, amelyeket a jog
értelmében személyesen a peres feleknek kell kézbesíteni.)
Ha a feleket nem ügyvéd képviseli, az
alperesnek címzett első idézés vagy megjelenésre való felszólítás esetében
az iratokat a peres felek címére küldik ki.
címének a perindító petíción vagy kérelmen szereplő címet kell tekinteni. A
felperes az alperes címeként az általa feljegyzett címet jelöli meg, és ezt a
címet használják az első idézés vagy megjelenésre való felszólítás
kézbesítésére. Ha a felperes címként több helyet jelöl meg, akkor meg kell
adnia azt a sorrendet, amelyben – megítélése szerint – az iratot sikeresen
kézbesíteni lehet. A felperesnek ugyancsak meg kell adnia minden általa
ismert, az alperessel kapcsolatos adatot, amely hasznos lehet ez utóbbi
tartózkodási helyének meghatározásában, úgymint telefon-, illetve faxszámát
és hasonló adatait.
alperes a bíróságon megjelenik, későbbi értesítése céljából ettől eltérő
címet is megadhat.
felek címe az eljárás során megváltozik, arról a bíróságot azonnal
értesíteniük kell. Ugyancsak jelezniük kell telefon- vagy faxszámuk, illetve
hasonló adataik megváltozását, amennyiben azokat a bírósággal való
kommunikációban használják.
vagy idézés másolatát a tisztviselő a címzettnek a bíróság székhelyére vagy
az értesítendő, beidézett vagy egy végzés által érintett személy címére
kézbesíti. Ezt egy igazoláson jegyzik fel, amelyet a bírósági titkár vagy az
iratot kézbesítő bírósági segédtisztviselő és az értesítendő személy ír alá,
akinek nevét azon fel kell tüntetni (ha megtagadja az aláírást, azt is
feljegyzik, és ha megtagadja az irat átvételét, akkor tájékoztatják arról,
hogy az a bíróság székhelyén rendelkezésére áll, és a kézbesítést e bejegyzés
dátumát követő naptól érvényesnek tekintik).
A Felsőbb Bírák
Hivatalának égisze alatt a tartományi fővárosokban és a nagyobb városokban
létrehoztak egy Közös Értesítési és Idézési Szolgálatot (Servicio Común de Notificaciones y Embargos - SAC), amely az
egész bíróság iratkézbesítéséért felel.
A tanúknak,
szakértőknek és mindazon személyeknek, akik nem peres felek, de az eljárásban
részt kell venniük, az iratokat úgy kézbesítik, hogy a határozat vagy idézés
másolatát tértivevényes postai küldeményként vagy táviratként megküldik, vagy
más hasonló módon, amely megbízhatóan igazolja az átvételt, az átvétel
időpontját és az irat tartalmát. A bírósági titkár nyilvántartásba veszi az
átadást, valamint az átadott irat és – adott esetben – mellékletek tartalmát,
az átvétel igazolását vagy az irat címzett általi átvételének igazolását
szolgáló eszközt. Az iratot az érintett fél által megadott címre továbbítják.
Adott esetben ellenőrizhetik annak a személynek a címét vagy tartózkodási
helyét, akinek az iratot kézbesíteni kell. A tanúknak, szakértőknek és
mindazon személyeknek, akik az eljárásban nem peres felek, de abban részt
kell venniük, értesíteniük kell a bíróságot az eljárás során bekövetkező
lakcímváltozásukról. E kötelezettségről a bíróságon való első megjelenésük
alkalmával tájékoztatják őket.
polgári perrendtartás (1/2000 számú törvény) szerint az iratokat elektronikus
vagy más hasonló úton is kézbesíthetik, feltéve, hogy a bíróságok, a felek,
illetve az iratok címzettjei hozzáféréssel rendelkeznek az elektronikus,
telematikus, elektronikus távközlési vagy más hasonló médiumokhoz, amelyek
lehetővé teszik az iratok e módon történő továbbítását és átvételét, ahogy a
kommunikáció és a tartalmak valódiságát is biztosítják, és megbízhatóan
igazolják a hiánytalan iratok átadását és átvételét, valamint annak helyét.
Ha e feltételek teljesülnek, az iratokat e médiumok használatával is kézbesíteni
lehet az átvételt megfelelően igazolva. E célból az eljárásban részt vevő
feleknek és szakembereknek a bíróság előtt ki kell jelenteniük, hogy
hozzáférnek a fent említett médiumokhoz, és rendelkezésre kell bocsátaniuk az
e-mail címüket. E törvény rendelkezik továbbá az Igazságügyi Minisztériumon
belül egy olyan elektronikus nyilvántartás létrehozásáról, amely a nevezett
médiumok használatával érhető el, és tartalmazza az állami szervek címeit.
Amikor a fent említett médiumok használatával benyújtott vagy kézbesített
határozat, irat, vélemény vagy jelentés valódiságát csak közvetlen
vizsgálattal vagy más eszközzel lehet megállapítani, illetve ellenőrizni,
akkor azt a feleknek és érintett személyeknek oly módon kell továbbítani vagy
kézbesíteni, amely lehetővé teszi ezen eszközökkel történő vizsgálatukat,
eleget téve az időpontra és a helyre vonatkozóan a törvény által minden
esetre megállapított követelményeknek.
Abban az esetben, ha az iratot
egy az azt kibocsátó bíróság területi illetékességén kívül eső földrajzi
területre kell kézbesíteni, az e területen illetékességgel rendelkező
bíróságot kell felkérni az irat kézbesítésére. Ez jogi segítségnyújtásként
ismert, és ez esetben a (jogsegély iránti megkeresésben) felkért bíróságnak
az iratot az előre megadott módon kell kézbesítenie. A határozat vagy idézés
másolatát a jogsegély iránti megkereséshez csatolják, ahogy az esettől
függően a többi iratot is. Az iratokat az átvétel dátumától számított húsz
napot meg nem haladó időtartamon belül kell kézbesíteni.
5. Mi történik akkor, ha különleges esetben a címzettnek személyesen történő kézbesítés nem lehetséges (például mert nem tartózkodik otthon)?
Elvben, ha a
feleket nem ügyvéd képviseli, és a bíróságon megadták kézbesítési címüket, a
megjelölt címek bármelyikére kézbesített iratok hatályba lépnek, amint a
kézbesítendő iratok szabályszerű átadását nyilvántartásba vették, akkor is,
ha abban a címzett igazolása nem szerepel.
Ha nem adtak
meg kézbesítési címet (ami meglehetősen gyakori a bíróságon való megjelenésre
felszólító idézések vagy bizonyos eljárási szinteken a felek személyes
részvételére felszólító iratok esetében), az iratokat elvben egy a címzettől
eltérő személynek is kézbesíthetik, feltéve, hogy a jog által meghatározott
közeli kapcsolatban van a címzettel.
Ennélfogva ha a
cím, amelyre egy iratot megpróbáltak kézbesíteni, megegyezik a címzett
önkormányzati nyilvántartás, adónyilvántartás vagy más hivatalos
nyilvántartás szerinti vagy a szakmai szervezetek kiadványaiban szereplő
lakhelyével, vagy ha az az alperes által bérelt lakás vagy üzlethelyiség, de
a címzett nem tartózkodik ott, akkor az iratot a címen tartózkodó bármely
alkalmazottnak vagy 14. életévét betöltött családtagnak, vagy adott esetben
az épület gondnokának lehet kézbesíteni, tájékoztatva az átvevő személyt
arról, hogy a határozat vagy idézés e másolatát köteles a szóban forgó
címzettnek átadni, vagy arról tájékoztatni, ha ismeri tartózkodási helyét.
Ha az iratot a
címzett nem alkalmi munkahelyére címezték, az iratot – ha a címzett nem
tartózkodik a helyszínen – annak a személynek kézbesítik, aki állítása
szerint ismeri a címzettet, vagy ha létezik egy az iratok és küldemények
átvételéért felelős osztály, akkor az ott dolgozó személynek. A címzett
nevét, valamint azt a dátumot és időpontot, amikor a címzettet megpróbálták
elérni, de nem találták otthon, az igazoláson feltüntetik, ahogy annak a
személynek a nevét is, aki a határozat vagy idézés másolatát átvette,
valamint e személy kapcsolatát a címzettel, ami által az irat teljes
mértékben hatályossá válik.
esetben, ha senkit nem találnak azon a címen, amelyre egy iratot megpróbálnak
kézbesíteni, a bírósági titkárnak vagy egy általa kijelölt tisztviselőnek meg
kell kísérelnie kideríteni, hogy a címzett valóban ott lakik-e. Ha már nem
lakik, illetve nem dolgozik a szóban forgó címen, és a megkérdezettek közül
senki nem ismeri jelenlegi címét, akkor ezt az irat kézbesítésének negatív
igazolásán feltüntetik. Ha az alperes címét ilyen módon nem lehet kideríteni,
és a felperes nem jelölt meg más lehetséges címet, akkor a bíróságnak meg
kell próbálnia az alperes címét a hivatalos nyilvántartásokban megkeresni,
vagy a szakmai egyesületek kiadványaiban szereplő címet használni, amennyiben
vállalkozásokról és egyéb szervezetekről van szó, vagy olyan személyekről,
akiknek szakmai tevékenységük folytán kötelezően csatlakozniuk kell e
szervezetekhez. A bíróságnak szintén meg kell próbálnia az alperest szakmai
tevékenységének vagy nem alkalmi munkavégzésének helyén elérni (az esetek egy
részében elektronikus eszközökön keresztül a bíróság maga is közvetlen
eléréssel rendelkezhet). Ha e kutatások eredményeként címet vagy tartózkodási
helyet találnak, akkor az iratot kézbesítik. Ha e kutatások nem vezetnek
eredményre, az iratot értesítés útján kell kézbesíteni, feltüntetve, hogy a
cím vagy tartózkodási hely megtalálására tett korábbi kísérletek
eredménytelenek voltak. Ebben az esetben az iratot a határozat vagy idézés
másolatának a bírósági hirdetőtáblán történő elhelyezésével kézbesítik. Kivételes
esetben az egyik fél kérésére és költségére azt a tartomány vagy az autonóm
közösség hivatalos közlönyében vagy az állami közlönyben, illetve egy nemzeti
vagy tartományi újságban is közzéteszik.
előfordulhat, hogy több bíróság is kísérletet tett ugyanazon személy
felkutatására, és a folyamat leegyszerűsítését szem előtt tartva, valamint az
egyes igazságügyi szervek által a cím megtalálására tett kísérletek
szükségtelen megismétlését elkerülendő a spanyol polgári perrendtartás
(1/2000 számú törvény) rendelkezik az Igazságügyi Minisztériumon belül a
távolmaradók központi nyilvántartásának létrehozásáról. Az alperes címét,
illetve tartózkodási helyét korábban eredménytelenül kereső bíróságoknak
módjukban áll betekinteni e nyilvántartásba, megadva az alperes nevét és
általuk ismert egyéb személyazonossági adatait. Minden olyan bíróság,
amelynek ellenőriznie kell egy alperes címét, betekinthet a nyilvántartásba,
hogy megtudja, az alperes szerepel-e benne, illetve hogy az abban szereplő
adatok megegyeznek-e az általa ismertekkel. Ebben az esetben nincs szükség
további kutatásokra, mivel azt az alperes tartózkodási helyének
meghatározását megkísérlő első bíróság már megtette, és a bíróság közvetlenül
dönthet arról, hogy az iratokat értesítés feladásával kézbesíti. Az ebben a
nyilvántartásban szereplő alperesek kérhetik adataik törlését, amennyiben
megadják azt a címet, amelyre a bírósági iratok számukra kézbesíthetők. Ebben
az esetben (ha a nyilvántartásban szereplő személy tartózkodási helyét
meghatározták) a nyilvántartás tájékoztatja az alperes ellen eljárást indító
bíróságot az iratkézbesítés céljából megadott címről, és ettől kezdve az erre
a címre kézbesített iratok érvényesek.
6. Van-e írásos bizonyíték arra, hogy egy iratot kézbesítettek?
Mindig, minden
esetben van írásos bizonyítéka annak, hogy egy iratot kézbesítettek. Ezt a
bírósági titkár által hitelesített másolaton tüntetik fel. Az eljárás menete
attól függ, hogy az irat kézbesítésének melyik módját választották.
iratkézbesítés a bíróságon vagy az Ügyvédi Egyesület (SRCP) által szervezett
közös átvételi szolgálaton keresztül történik, akkor ezt az ügyvédnek vagy az
érintett félnek az irat másolatán szereplő aláírása vagy az e célra készített
és a bírósági titkár által hitelesített igazolás tanúsítja.
iratokat a határozat vagy idézés egy másolatának tértivevényes ajánlott
levélben vagy táviratban történő megküldésével, vagy más hasonló módon
kézbesítik, a bírósági titkár tanúsítja az átvétel igazolását és az átadott irat
tartalmát, csatolva, adott esetben, az átvételi elismervényt vagy az átvétel
igazolásának egyéb eszközét.
iratokat a címzettnek megküldve kézbesítik, a megküldést a tisztviselő által
kiállított igazoláson tüntetik fel, amelyet a címzett aláír, vagy a határozat
címzett által aláírt másolatán.
értesítés feladásához kell folyamodni, akkor ezt a bírósági titkár által
hitelesített igazolással veszik nyilvántartásba, amely megállapítja, hogy az
értesítést a bíróság hirdetőtábláján helyzeték el, és feltünteti
kihelyezésének időtartamát, mellékelve annak a közlönynek a másolatát,
amelyben – e kiegészítő intézkedés alkalmazása esetén – az értesítést
közzétették.
7. Mi történik akkor, ha valami hiba folytán a címzett nem kapja meg az iratot, vagy a kézbesítés nem jogszerűen történik (például az iratot egy harmadik félnek kézbesítik)? Ennek ellenére az irat kézbesítését érvényesnek lehet tekinteni (például a jogsértést orvosolni lehet), vagy az irat kézbesítésére ismételt erőfeszítést kell tenni?
Egy iratot a
címzettől eltérő személynek is kézbesíthetnek bizonyos, jogilag meghatározott
és a fentiekben már ismertetett esetekben, amikor is az iratok kézbesítését
érvényesnek kell tekinteni.
iratokat nem a polgári perrendtartásnak (1/2000 számú törvény) megfelelően
kézbesítették, a korábbi kérdések megválaszolásakor említett szabályokkal
összhangban, akkor azok érvénytelenek lesznek, amennyiben azt eredményezik,
hogy az érintett személy megfelelő jogi képviselet nélkül marad. Bírósági
határozatra van szükség annak kijelentéséhez, hogy a szóban forgó irat
érvénytelen, bár hivatalból is kérvényezni lehet annak érvénytelenné
nyilvánítását. Mindazonáltal ha az értesített, beidézett, a bíróságon való
megjelenésre utasított személy, vagy akinek egy végzést kézbesítettek,
kijelenti, hogy tudomást szerzett az ügyről, és a bíróságon való első
megjelenése alkalmával nem kívánja az iratok kézbesítését érvényteleníteni,
az irat hatályba lép, mintha jogszerűen kézbesítették volna. Ezért ez esetben
az iratot nem kell ismételten kézbesíteni.
fontosságú, hogy az iratokat érvényesen kézbesítsék, mivel ha az alperes nem
jelenik meg az eljárásban az idézésben vagy értesítésben feltüntetett napon
és helyen, akkor azt a bíróság megsértésének nyilvánítják, és az eljárást a
nélkül folytatják, hogy lehetősége lenne abban eljárnia. Ez esetben, ha az
alperes továbbra is távol marad, kérelmeznie kell, hogy a végrehajtás
szakaszában az eljárást nyilvánítsák érvénytelennek.
előfordulhat, hogy bár az iratokat érvényesen kézbesítették, az alperes az
érdekeit sértő jogerős ítélet megsemmisítését kérheti, és azt el is érheti,
de csak néhány kivételes esetben és igen korlátozott alapon, és azzal a
feltétellel, hogy az ítéletről személy szerint nem kapott értesítést. E
kérelmet a bírósághoz kell benyújtani húsz naptól négy hónapig terjedő
időtartamon belül. Az ilyen kérelmet csak az alábbiak indokolhatják:
folyamatosan vis maior esete állt fenn, ami
megakadályozta a bíróságot megsértő személyt abban, hogy a bíróságon
megjelenjen, annak ellenére hogy – mivel megfelelően beidézték, illetve
értesítették – tudomása volt a peres ügyről.
Nem volt tudomása a keresetről és a peres
ügyről, mivel bár a felszólítást vagy értesítést idézés formájában
kézbesítették, az a bíróságot megsértő személyhez – önhibáján kívül –
nem jutott el.
A bíróságot megsértő alperesnek nem volt
tudomása a keresetről és a peres ügyről, mivel értesítés útján idézték
be, illetve értesítették, és távol volt az eljárás lefolytatásának
helyétől, ahogy nem tartózkodott Spanyolországban és az autonóm
közösségen belül sem, ahol az értesítéseket közzétették.
8. Kell-e egy irat kézbesítéséért fizetni, és ha igen, mennyit?
Az e kérdésre
adandó válasz attól függ, hogy az iratot hogyan kézbesítették.
által kézbesített iratokért nem kell fizetni.
által kézbesített iratok után díjat számolnak fel (ennek mértékét a 2003.
november 7-i 1372/2003 számú királyi rendelet határozza meg). Elvben a
költségeket a szóban forgó jogi képviselőnek ügyvédi meghatalmazást adó fél
viseli, hacsak nem részesül költségmentességben. E díjakat a költségek
fizetésére vonatkozó utasítás is tartalmazhatja, amely esetben általában a
pervesztes fél fizeti azokat
General Council of the Judiciary (Bírói Testületek Általános Tanácsa) Ministry of Justice (Igazságügyi Minisztérium) « Iratok kézbesítése - Általános információk | Spanyolország - Általános információk »